Diari Oficial de la Generalitat Valenciana


Sumari del DOGV 7243, del 28-03-2014 (2014/2585)

RESOLUCIÓ de 26 de febrer de 2014, de la Direcció General d'Energia, per la qual s'atorga autorització administrativa prèvia per a la construcció de la xarxa de distribució de gas natural en el municipi d'Altea, per a la gasificació, i s'aproven el projecte d'execució i l'addenda a este. Expedient número CBREDE/2013/3/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7243

Data del DOGV
:   28-03-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/2585


Data del document
:   26-02-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 26 de febrer de 2014, de la Direcció General d'Energia, per la qual s'atorga autorització administrativa prèvia per a la construcció de la xarxa de distribució de gas natural en el municipi d'Altea, per a la gasificació, i s'aproven el projecte d'execució i l'addenda a este. Expedient número CBREDE/2013/3/03. [2014/2585]  
Vist l'escrit presentat el 10 de gener de 2013 per Gas Natural Cegas, SA, a través del representant degudament acreditat, davant del Servici Territorial d'Energia d'Alacant, en el qual se sol·licita:  
- Autorització administrativa per a la construcció de la xarxa de distribució de gas natural en el municipi d'Altea, província d'Alacant.  
- Aprovació del projecte tècnic d'execució.  
Amb este escrit s'adjuntava la documentació següent:  
- Projecte tècnic d'execució firmat pel tècnic competent, acompanyat de la declaració responsable, subscrita amb data 8 de gener de 2013.  
Posteriorment, per mitjà d'un escrit presentat el 8 d'octubre de 2013, s'aportava:  
- Addenda al projecte, per un canvi d'ubicació de l'estació de regulació i mesurament (d'ara en avant ERM) a la qual es connectarà la xarxa de distribució objecte d'esta resolució, firmada pel tècnic competent i acompanyada de la declaració responsable de 27 de setembre de 2013, amb la consegüent modificació del traçat de la xarxa de distribució projectada inicialment.  
Resultant que el procediment administratiu corresponent a esta sol·licitud ha sigut tramitat amb l'expedient de referència CBREDE/2013/3/03, incoat pel Servici Territorial d'Energia d'Alacant.  
  
Resultant que per la relació amb la instal·lació sol·licitada constituïxen antecedents a ressenyar els actes administratius següents:  
- Resolució de 30 d'abril de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi d'Altea, en favor d'Iberdrola Distribución de Gas, SAU, (expedients CBREDE/2004/6/03, CBREDE/2004/30/03 i CBREDE/2006/72/03).  
- Resolució de 26 d'octubre de 2012, de la Direcció General d'Energia, per la qual s'atorga l'autorització administrativa per a la transmissió de titularitat a favor de Gas Natural Cegas, SA, de les instal·lacions de distribució de gas natural canalitzat, ubicades a la Comunitat Valenciana i en l'àmbit de les competències de la Generalitat, que figuren a nom d'Iberdrola Distribución de Gas, SAU, (expedient CBREDE/2012/20/03), entre les quals es troba la relativa a la Resolució de 30 d'abril de 2009 per a la gasificació del municipi d'Altea.  
  
- Resolució de 24 de febrer de 2014, de la Direcció General d'Energia, per la qual s'atorga a Gas Natural Cegas, SA, l'autorització administrativa i s'aproven els projectes d'execució per a la construcció de certes instal·lacions de distribució de gas natural consistents en un gasoducte (antena) en MOP 4 bar i una estació de regulació i mesurament de MOP 4/MOP 0,4 bar, juntament amb les addendes, en el terme municipal d'Altea, província d'Alacant (CBREDE/2013/2/03 i CBREDE/2013/4/03).  
Resultant que ha sigut realitzada la informació pública, a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en:  
- El Diari Oficial de la Comunitat Valenciana de 10 de maig de 2013 (DOCV 7021).  
- El Butlletí Oficial de la Província d'Alacant de 27 de maig de 2013 (BOPA 98).  
- Els diaris de premsa La Razón, de 28 de maig de 2013, en l'edició de la Comunitat Valenciana, i Información, de 29 de maig de 2013, en l'edició de la província d'Alacant.  
Segons consta en l'expedient no s'han presentat al·legacions.  
Resultant que, així mateix i de conformitat amb el que establixen els articles 80 i 84 del Reial Decret 1434/2002, es van remetre a les administracions públiques, als organismes i a les empreses de servicis públics o d'interés general que a continuació es detallen, separates del projecte, el qual conté les característiques generals de la instal·lació i la documentació cartogràfica corresponent de la part de la instal·lació que pot afectar béns i drets a càrrec seu, amb vista al fet que prestaren la conformitat o l'oposició a l'autorització sol·licitada i a fi que emeteren, si procedia, les oportunes condicions tècniques a la construcció del projecte:  
- Ajuntament d'Altea: per mitjà d'informes tècnics de 10 i 23 de maig de 2013 va manifestar la disconformitat amb:  
· La ubicació de l'ERM, al localitzar-se sobre una parcel·la en zona verda de titularitat municipal, sobre la qual està prevista canvis de planejament amb motiu de la reparcel·lació del sector.  
· El traçat del primer tram de la xarxa de distribució pel camí d'Alcoi, a l'estar inclòs en el nou Sector RS8 Belles Arts, i es va establir que discorreguera pel nou viari o es realitzara un traçat alternatiu, per al cas que la urbanització de la nova via del camí d'Alcoi no estiguera executada en el moment d'execució de les obres.  
Traslladades les al·legacions a Gas Natural Cegas, SA, per mitjà d'un escrit del 18 de juny de 2013:  
· Va plantejar un canvi d'ubicació de l'ERM (objecte d'un altre expedient), en una parcel·la dotacional, amb ús d'aparcament, en l'avinguda de Benidorm, d'acord al Pla Parcial del Sector RS-8,  
· Respecte a la xarxa de distribució, va declarar que acceptarà i executarà a càrrec seu qualsevol desviació de la canonada que fóra necessari per a adequar el traçat d'esta, a la reordenació definitiva del vial esmentat.  
Traslladat novament a l'Ajuntament d'Altea l'escrit presentat pel peticionari, va manifestar la conformitat per mitjà dels informes tècnics de 6 i 27 d'agost de 2013.  
Com a conseqüència d'estes modificacions acceptades pel peticionari, este va presentar davant del Servici Territorial d'Energia d'Alacant la corresponent addenda al projecte inicial. A causa de la nova ubicació de l'ERM prevista, el traçat de la xarxa de distribució queda acurtat en la longitud.  
- El Servici Territorial de Medi Ambient d'Alacant: el 7 de maig de 2013 va emetre un informe favorable condicionat, motivat per l'afecció a la via pecuària carrerassa del Mascarat.  
Es va traslladar l'informe al sol·licitant, el qual va manifestar la conformitat amb les condicions expressades per mitjà d'un escrit del 20 de maig de 2013.  
- El Departament de Carreteres de la Diputació Provincial d'Alacant: el 3 de desembre de 2013 va emetre un informe favorable condicionat.  
Consta l'acceptació per Gas Natural Cegas, SA, de les condicions imposades per aquell per mitjà d'un escrit del 20 de desembre de 2013.  
- Ferrocarrils de la Generalitat Valenciana: el 29 d'abril de 2013 va emetre un informe favorable condicionat, Gas Natural Cegas, SA, va acceptar les condicions imposades per aquell per mitjà d'un escrit de 9 de maig de 2013.  
Resultant que les instal·lacions l'autorització de les quals se sol·licita constituïxen instal·lacions de distribució, segons l'article 59 de la Llei 34/1998, de 7 d'octubre, del Sector d'Hidrocarburs.  
Considerant que per aplicació de l'article 55 punt 1 apartat b de la Llei 34/1998, de 7 d'octubre, del Sector d'Hidrocarburs, les instal·lacions de distribució de gas natural requerixen l'autorització administrativa prèvia.  
Considerant que l'incís d de l'article 73.3 de la Llei 34/1998 establix que els sol·licitants de les autoritzacions per a instal·lacions de distribució de gas natural hauran d'acreditar la capacitat legal, tècnica i economicofinancera per a la realització del projecte.  
Considerant que d'acord amb l'article 73.5 de la Llei 34/1998 i l'article 81.7 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural les instal·lacions de distribució de gas natural de les autoritzacions d'instal·lacions de distribució han de contindre tots els requisits que s'hagen observar en la construcció i l'explotació, la delimitació de la zona en què s'ha de prestar el subministrament, els compromisos d'expansió de la xarxa en la zona esmentada que ha d'assumir l'empresa sol·licitant i, si és el cas, el termini per a l'execució d'estes instal·lacions i la seua caracterització.  
Considerant que, de conformitat amb l'article 73.7 de la Llei 34/1998, les autoritzacions de construcció i explotació d'instal·lacions de distribució hauran de ser atorgades preferentment a l'empresa distribuïdora de la zona, i, si no hi ha distribuïdor en la zona, caldrà ajustar-se als principis de monopoli natural del transport i la distribució, xarxa única i de realització al menor cost per al sistema gasista.  
  
Considerant que per aplicació de l'incís b de l'article 70.1 del Reial Decret 1434/2002, de 27 de desembre, la construcció o l'establiment d'instal·lacions de distribució de gas natural requerix l'aprovació del projecte d'execució o el detall d'estes.  
Resultant que Gas Natural Cegas, SA, té els requisits per a l'exercici de l'activitat de distribució, establits en el capítol II del títol II del Reial Decret 1434/2002, de 27 de desembre, i ja que està inscrita amb el número 7 en el Registre Administratiu de Distribuïdors de Combustibles Gasosos per Canalització del Ministeri d'Indústria, Energia i Turisme, amb àmbit d'actuació nacional.  
Vist que, d'acord amb la sol·licitud i el projecte presentat, la finalitat que es perseguix amb la construcció d'estes instal·lacions és dotar de subministrament de gas natural el terme municipal d'Altea, i possibilitar el desenrotllament comercial i industrial de la zona, a més d'atendre els àmbits domèstics.  
Resultant que el punt de connexió de les instal·lacions està ubicat en l'avinguda Benidorm, dins del mateix municipi d'Altea, en l'estació de regulació i mesurament (ERM) de MOP 4/MOP 0,4 bar, instal·lació autoritzada per la Resolució de 24 de febrer de 2014 d'este centre directiu, i este punt és titularitat del peticionari.  
Resultant que en el projecte i en l'addenda a este consta delimitada la zona geogràfica per a la qual se sol·licita l'autorització administrativa (pla núm. 6843-KU 3.1 Rev. 00 del projecte), caracteritzada la xarxa principal en esta zona (plans núm. 2455-ET 1.1 Rev. 01, núm. 3028-LL 9.1 i PT 1.2 Rev. 01 de l'Addenda) i el compromís d'expansió anual de la xarxa en esta per a un horitzó de tres anys, a realitzar en tres fases de la mateixa duració, d'acord amb el detall del pla núm. 6329-RX 8.1 Rev. 00 del projecte.  
Considerant el que establix el capítol V, Distribució de combustibles gasosos per canalització, del títol IV, Ordenació del subministrament de gasos combustibles per canalització, de la Llei 34/1998, de 7 d'octubre, del Sector d'Hidrocarburs, i en el capítol II, Autoritzacions per a la construcció, ampliació, modificació i explotació d'instal·lacions, del títol IV, Procediments d'autorització de les instal·lacions d'emmagatzematge, regasificació, transport i distribució, del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, este últim per ser dret supletori a la Comunitat Valenciana, al no tindre regulació autonòmica en matèria de procediment d'autorització d'instal·lacions de distribució de gas natural canalitzat.  
  
Vist l'informe tècnic de 20 de desembre de 2013, de l'òrgan territorial encarregat de la instrucció d'este procediment.  
Vista la Proposta de Resolució de 25 de febrer de 2014, elevada pel Servici d'Energia i la Subdirecció General d'Energia i Mines a este centre directiu.  
Considerant que la instrucció i resolució del present procediment administratiu correspon a la Generalitat, a l'estar la instal·lació objecte d'este radicada íntegrament en territori de la Comunitat Valenciana, i no estar enquadrada en les previstes que són competència de l'Administració General de l'Estat d'acord amb el que s'ha previst en l'article 3.2.c de la Llei 34/1998, de 7 d'octubre, del Sector d'Hidrocarburs.  
  
Considerant la Direcció General d'Energia competent per a la resolució del present expedient, d'acord amb el que establix l'article 18 del Decret 193/2013, de 20 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, concordat amb l'article 2.1.d de l'Orde de 9 de febrer de 2001, de la Conselleria d'Indústria i Comerç.  
  
Atés el que s'ha exposat anteriorment, complits els requisits i els procediments legals i reglamentaris establits en la legislació vigent aplicables, resolc:  
  
  
Primer  
Atorgar a Gas Natural Cegas, SA, l'autorització administrativa prèvia per a la construcció de la xarxa de distribució de gas natural en el municipi d'Altea, província d'Alacant, per a la gasificació, les característiques principals de la qual són:  
- Tipus de gas a distribuir:  
Gas natural (segona família), amb els requisits mínims de qualitat vigents en cada moment.  
- Zona geogràfica autoritzada:  
Nucli urbà d'Altea i futures zones d'expansió segons el planejament urbanístic, delimitada en el pla núm. 0525-YN 3.1 Rev.00, pla de fases, del projecte presentat.  
- Compromisos d'expansió de la xarxa autoritzada:  
L'execució del projecte d'implantació del subministrament de gas natural es realitzarà en tres fases a desenrotllar en tres anys, segons el pla núm. 5424-PF1.1 Rev.00 del projecte i el detall següent:  
  
Fase Termini d'acabament Zona  
1.ª Març 2015 Comprén la part centre del municipi d'Altea, des de l'ERM MOP 4/MOP 0,4 bar, i es dirigix al centre del nucli urbà d'Altea passant per l'avinguda Benidorm, el camí Vell d'Alcoi, el carrer l'Alfàs del Pi, el carreró de la Cova, el carrer del Calvari, el carrer Porrate, el carrer de Sant Miquel i el carrer de Santa Teresa.  
2.ª Març 2016 Comprén cap al nord del municipi des del carrer de Santa Teresa fins al barranc de Barranquetes i des del carrer de Sant Miquel cap al sud fins al ferrocarril d'Alacant a la Vila Joiosa-Dénia.  
3.ª Març 2017 Completa la resta del nucli urbà d'Altea   
(delimitada pel sud pel barranc dels Arcs i pel nord pel riu de l'Algar).  
  
  
En l'àrea geogràfica autoritzada, Gas Natural Cegas, SA, estarà obligada a realitzar en els terminis i les condicions establits normativament els entroncaments i la connexió de nous consumidors o ampliació dels existents que se'ls plantegen, sense perjuí dels règims d'autorització i econòmics que s'apliquen als entroncaments i les connexions esmentats.  
- Punt de connexió:  
Estació de regulació i mesurament (ERM) MOP 4/MOP 0,4 bar, autoritzada per la Resolució de 24 de febrer de 2014 d'este òrgan directiu, ubicada en l'avinguda Benidorm en el terme municipal d'Altea, titularitat de Gas Natural Cegas, SA.  
- Descripció del traçat de les xarxes autoritzades:  
La canalització discorrerà íntegrament pel terme municipal d'Altea i recorrerà des de l'ERM els carrers: avinguda Benidorm, l'Alfàs del Pi, Costera dels Nassos, Calvari, Santa Teresa, camí de l'Horta, camí de l'Algar, Pont de Moncada, Alt del Rei en Jaume I, Pintors, juntament amb els carrers adjacents, segons els plans núm. 3749-FB 6.1 Rev. 01, (pla guia), números. 9574-KR 3.1 i PT 1.2 (plans de traçat) Rev. 01 de l'addenda.  
- Caracterització tècnica de la xarxa principal autoritzada:  
· Tipus constructiu: soterrat en rasa.  
· Material: polietilé PE100.  
· Diàmetre nominal/grossària (sdr): 17,6.  
· Longituds i diàmetres:  
La xarxa autoritzada tindrà una longitud total de 5.314 metres, segons el detall següent:  
  
Longitud total  
(m) Diàmetre (mm)  
320 Ø 200  
1872 Ø 160  
2313 Ø 110  
809 Ø 90  
  
  
· Pressió màxima d'operació (MOP): 0,4 bar.  
· Pressió temporal d'operació (TOP): 0,6 bar.  
· Pressió màxima en cas d'incident (MIP): 0,7 bar.  
· Pressió de prova d'estanquitat (STP) o conjunta de resistència i estanquitat (CTP): >1 bar.  
· La pressió mínima a garantir en els diferents punts de la xarxa és de 0,050 bar en els trams amb MOP 0,4 bar (segons article 65.2 del Reial Decret 1434/2002).  
· Instal·lacions auxiliars: vàlvules de sectorització, sistemes de telecontrol i resta d'accessoris necessaris per a la correcta funcionalitat de la xarxa.  
El pressupost final segons el projecte presentat i l'addenda ascendix a dos-cents quaranta-tres mil dos-cents seixanta euros amb vint-i-sis cèntims d'euro (243.260,26 ?).  
La present autorització estarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de quatre mil huit-cents seixanta-cinc euros amb vint cèntims d'euro (4.865,20 ?), import del dos per cent (2 %) del pressupost total de les instal·lacions afectades que figuren en la present resolució, per a garantir el compliment de les obligacions, de conformitat amb l'article 82 del Reial Decret 1434/2002, de 27 de desembre.  
  
La fiança mencionada es constituirà a favor d'esta Direcció General d'Energia en la Tresoreria del Servici Territorial d'Alacant de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Una vegada constituïda la fiança, abans del termini d'un mes des de la notificació de la present resolució, el titular haurà de presentar en el Servici Territorial d'Energia d'Alacant la carta de pagament-resguard emesa per la Tresoreria mencionada, com a acreditació del compliment d'esta obligació.  
La fiança serà tornada al titular de la present autorització, després de la sol·licitud prèvia, una vegada que davant del Servici Territorial d'Energia d'Alacant l'interessat justifique el compliment de les obligacions derivades de la present autorització i el Servici Territorial mencionat formalitze l'acta de posada en marxa de les instal·lacions a què es referix la present resolució.  
2. Gas Natural Cegas, SA, complirà les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs, així com en punt 3 de l'article 10 del Reial Decret 1434/2002, de 27 de desembre, i la resta de l'ordenament jurídic aplicable a l'exercici d'esta activitat vigent en cada moment. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de l'autorització, en condicions d'igualtat quan així siga necessari per a atendre noves demandes de subministrament de gas, així com d'acord amb les previsions arreplegades en els plans anuals d'ampliació de les xarxes de distribució que li siguen autoritzats, sense perjuí del que resulte de l'aplicació del règim reglamentàriament establit per a les connexions.  
  
3. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs, i en l'article 10 del Reial Decret 1434/2002, de 27 de desembre.  
4. La present autorització en cap cas concedirà al titular drets exclusius d'ús, i s'atorga sense perjuí de tercers, i es deixaran a part els drets particulars, i sense perjuí, i independentment, de les concessions, les llicències, els permisos o les autoritzacions de competència municipal, provincial, autonòmica, estatal o d'este o d'altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que establix l'article 73.4 de la Llei 34/1998, de 7 d'octubre.  
5. Serà causa de revocació de la present autorització l'incompliment de les condicions expressades en esta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
6. El titular de la present autorització comunicarà anualment a la Direcció General d'Energia un resum de la base de dades dels consumidors connectats a les instal·lacions autoritzades en la present resolució, segons el que disposa l'incís l de l'apartat 3 de l'article 10 del Reial Decret 1434/2002, de 27 de desembre, en la qual estarà especificat el nombre d'altes i baixes, si és el cas, realitzades en l'últim any.  
Segon  
Aprovar el projecte tècnic d'execució, junt amb l'addenda, per a la construcció de les instal·lacions corresponents a la xarxa de distribució de gas natural descrites en el punt primer d'esta resolució, redactats pel tècnic titulat competent, segons les declaracions responsables d'este de 8 de gener i 27 de setembre de 2013, en què s'habilita el titular de la present resolució a la construcció de la instal·lació interessada, d'acord amb les condicions que a continuació s'indiquen:  
  
1. La instal·lació de gas natural haurà d'executar-se segons el projecte i l'addenda presentats i amb les condicions tècniques establides per les administracions, els organismes i les empreses de servici públic o d'interés general afectats per la present instal·lació i que han sigut acceptats pel titular d'esta. En cas que siga necesari introduir modificacions respecte de la documentació presentada i aprovada, el titular de la present resolució haurà de sol·licitar prèviament a esta Direcció General l'aprovació corresponent.  
2. La instal·lació a executar complirà, en tot cas, el que establix el Reial Decret 919/2006, de 28 de juliol, pel qual s'aprova el reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i, en especial, la Instrucció Tècnica Complementària ITC-ICG 01, Instal·lacions de distribució de combustibles gasosos per canalització, així com les disposicions i normes tècniques que se li apliquen. Així mateix, la construcció de les instal·lacions aprovades pel present acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'indústria i el seu desplegament reglamentari. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
3. El termini d'execució de les obres serà de 36 mesos, d'acord amb el desenrotllament temporal autoritzat en el punt primer de la present resolució, comptadors a partir de la data en què es notifique esta resolució. No obstant això, amb anterioritat a l'acabament del termini de cada una de les fases arreplegades en l'autorització administrativa, Gas Natural Cegas, SA, podrà sol·licitar una ampliació concreta d'estos per mitjà de sol·licitud motivada davant d'esta Direcció General d'Energia, i s'adjuntarà a este efecte la documentació justificativa de la demora i del cronograma de treballs previstos per al nou termini sol·licitat de la fase corresponent.  
4. El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
5. Personal tècnic en la matèria adscrit a esta Direcció General o al Servici Territorial d'Energia d'Alacant podran realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució. A este efecte, el titular de la present resolució haurà de comunicar amb l'adequada antelació al Servici Territorial d'Energia d'Alacant l'inici de les obres.  
Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta Direcció General com al Servici Territorial d'Energia d'Alacant.  
6. Finalitzades les obres de construcció de cada una de les fases i realitzades les proves corresponents, el titular de la present resolució sol·licitarà l'autorització d'explotació de la fase corresponent (o acta de posada en marxa) prevista en l'article 85 del Reial Decret 1434/2002, de 27 de desembre. Amb esta comunicació s'adjuntarà un certificat de direcció i final d'obra, subscrit per persona facultativa competent, en el qual conste que la instal·lació s'ha realitzat d'acord amb la normativa i les especificacions previstes en el projecte d'execució aprovat, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan el mencionat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable d'acord amb el que s'ha indicat en la Resolució de 22 d'octubre de 2010, de la Direcció General d'Energia, publicada en el DOCV número 6389, de 3 de novembre de 2010.  
  
7. Una vegada atorgada l'autorització d'explotació d'una fase (o acta de posada en marxa), incloses les possibles autoritzacions parcials, de la instal·lació interessada en el present procediment, en el termini màxim de 10 dies, el Servici Territorial d'Energia d'Alacant ho comunicarà a esta Direcció General.  
8. Esta Direcció General, després del tràmit previ de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions imposades en esta.  
  
Tercer  
Ordenar:  
- La publicació de la present resolució en el Diari Oficial de la Comunitat Valenciana i en el Butlletí Oficial de la Província d'Alacant.  
  
- La notificació de la present resolució a Gas Natural Cegas, SA, a totes les administracions o als organismes públics i a les empreses de servicis públics o servicis d'interés general que han intervingut, o han pogut intervindre, en el procediment d'autorització, les quals han emés, o van haver d'emetre, les condicions tècniques al projecte d'execució.  
Tot això de conformitat amb el que establix l'article 81.5 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Es comunica que la publicació mencionada es realitzarà, a més, als efectes de notificació de la present resolució als interessats en esta que siguen desconeguts, s'ignore el lloc o domicili de la notificació d'estos o el mitjà que permeta tindre constància de la recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Contra esta resolució, que no posa fi a la via administrativa, pot interposar-se recurs d'alçada davant de la Secretaria Autonòmica d'Indústria i Energia, en el termini d'un mes, comptador a partir de l'endemà de la notificació, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
  
  
València, 26 de febrer de 2014.- El director general d'Energia: Antonio Cejalvo Lapeña.